Urodziyłech siy na Ślónsku. Tak jak mój łojciec, starzik i staroszek. Wiynkszość ujków robiyła abo na grubie, abo na hucie. Wszyscy zawdy siedzieli na Ślónsku i nikaj siy niy ruszali. No może z wyjontkiym łojca starzika ze strony mamulki, kery był we AK.
Szkoda yno, że z tej Afryki niy przysłoł żodnyj kartki. We familiji zresztom nigdy siy ło tym jakoś niy spuminało. Kedyś yno ciotka Truda na stypie siy wygodała, że go Niemce wziyli. Do tyj Afryki właśnie.
A z tymi Ślónzokami na wojniy było przeca różnie. Słyszołech kajś, że jak Poloki łod Andersa były we Italiji, to przelazły jedyn most i łod razu po drugiyj stroniy wylozł ze krzoków jakiyś synek, i godo we ślónskiyj godce: "Wiycie, pierona kandygo... Ale mieliście furgać do luftu! No ale żech niy mioł sumienio. Biercie mie teroz do niywoli". No i rychtig most był zaminowany. Tych Ślónzoków Anders gibko potym wyciongoł z lagrów. Ale ło to, wiela Ślónzoków prało Niymców i ginyło za Polska, to już żodyn niy zapyto.
Historyjo niy je bioło abo czorno. Jo niy byda mojygo staroszka łocynioł. Po prowdzie, to łon do tyj Afryki blank niy chcioł leźć. I nawet wskoczył do krzipopy kaj rosły pokrziwy coby Niemce pomyśleli, że mo łospa. A łoni siy pierońsko boli zaźnych chorób. Tak było. Godom jak je. I to wiym, że żodyn siy za Rajch proć niy mioł ochoty. Za to moc Ślónzoków poszło do powstanio i ginyło za Polska. U mie we wsi dwóch synków lygło. Już niy wstali, ale do dzisiej siy ło nich pamiynto.
Za co łoni szli siy prać? Za "frajsztat łoberszlyjzien"? No pierona kandygo, niy! Łoni siy prali ło to, żebych dzisiej mógł godać po ślónsku i rzykać pociyrze we katolickiym kościele. Bo prowda je tako, że w Rajchu żodyn nos niy zrozumie i jyno w Polsce mogymy czuć siy dobrze. No a jak mi kto pokoże Prusaka, co godo po noszymu i je katolik, to mu dom bombona.
Urodziyłech siy na Ślónsku. Tak jak mój łojciec, starzik i staroszek. Wiynkszość ujków robiyła abo na grubie, abo na hucie. Wszyscy zawdy siedzieli na Ślónsku i nikaj siy niy ruszali. No może z wyjontkiym łojca starzika ze strony mamulki, kery był we AK.
szl_Latn szl_Latn szl_Latn szl_Latn szl_Latn szl_Latn